CELEX: 32010R0550
Language: bg
Date: 2010-06-23 00:00:00
Title: Регламент (ЕС) № 550/2010 на Комисията от 23 юни 2010 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 1  (Текст от значение за ЕИП )

24.6.2010   
            
            
               BG
            
            
               Официален вестник на Европейския съюз
            
            
               L 157/3
            
         РЕГЛАМЕНТ (ЕС) № 550/2010 НА КОМИСИЯТА
   от 23 юни 2010 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 1
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 (2) на Комисията бяха приети някои международни счетоводни стандарти и разяснения, които съществуваха към 15 октомври 2008 г.
            
         
               (2)
            
            
               На 23 юли 2009 г. Съветът по международни счетоводни стандарти (СМСС) публикува Изменения на Международен стандарт за финансово отчитане (МСФО) 1 „Прилагане за първи път на Международните стандарти за финансово отчитане“, наричани оттук нататък „измененията на МСФО 1“. Съгласно измененията на МСФО 1 дружествата, работещи в сектора на нефта и газа, които преминават към МСФО, имат право да използват балансови стойности за газови и нефтени активи, определени съгласно предишните счетоводни принципи. От дружествата, които решат да се възползват от това освобождаване от изискванията, следва да се изисква да оценят задълженията за извеждане от експлоатация, възстановяване и сходните с тях задължения, свързани с нефтените и газовите активи, в съответствие с МСС 37 „Провизии, условни задължения и условни активи“, и да признаят задълженията в неразпределени печалби. Измененията на МСФО 1 също така засягат преоценката на определянето на това дали дадено споразумение съдържа лизинг.
            
         
               (3)
            
            
               Допитването до Техническата експертна група (ТЕГ) на Европейската консултативна група по финансово отчитане (ЕКГФО) потвърди, че измененията на МСФО 1 удовлетворяват техническите критерии за приемане, посочени в член 3, параграф 2 от Регламент (ЕО) № 1606/2002. В съответствие с Решение 2006/505/ЕО на Комисията от 14 юли 2006 г. за създаване на група за проучване на становищата относно счетоводните стандарти, предназначена да консултира Комисията за обективността и неутралността на становищата на Европейската консултативна група за финансова отчетност в Европа (ЕКГФО) (3), групата за проучване на становищата относно счетоводните стандарти разгледа становището на ЕКГФО по приемане на измененията и го представи на Комисията като неутрално и обективно.
            
         
               (4)
            
            
               Следователно Регламент (ЕО) № 1126/2008 следва да бъде съответно изменен.
            
         
               (5)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № N1126/2008 се изменя Международен стандарт за финансово отчитане 1 „Прилагане за първи път на Международните стандарти за финансово отчитане“, както е предвидено в приложението към настоящия регламент.
   Член 2
   Всяко дружество прилага измененията на МСФО 1, както е посочено в приложението към настоящия регламент, най-късно от датата, на която започва неговата първа финансова година след 31 декември 2009 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр. 1.
   
      (3)  ОВ L 199, 21.7.2006 г., стр. 33.
   
      ПРИЛОЖЕНИЕ
      
         МЕЖДУНАРОДНИ СЧЕТОВОДНИ СТАНДАРТИ
      
      
                  МСФО 1
               
               
                  Изменения на МСФО 1 — Допълнителни освобождавания от изисквания по отношение на предприятия, които прилагат за първи път Международните стандарти за финансово отчитане
               
            
         Възпроизвеждането е разрешено на територията на Европейското икономическо пространство. Всички права са запазени извън ЕИП с изключение на правото за възпроизвеждане за лична употреба или други честни сделки. Допълнителна информация може да се получи от СМСС на адрес www.iasb.org
      
      
         Изменения на МСФО 1
      
      
         
            Прилагане за първи път на Международните стандарти за финансово отчитане
         
      
      Добавят се заглавие и параграфи 31A и 39A.
      ПРЕДСТАВЯНЕ И ОПОВЕСТЯВАНЕ
      
         Обяснение на преминаването към МСФО
      
      
         Използване на приетата стойност за нефтени и газови активи
      
      
                  31A
               
               
                  Ако предприятие използва изключението в параграф Г8А, буква б) за нефтени и газови активи, то оповестява този факт и основата на разпределяне на балансовите стойности, определени по предишни Общоприети счетоводни принципи.
               
            ДАТА НА ВЛИЗАНЕ В СИЛА
      
                  39A
               
               
                  В Допълнителни освобождавания за прилагащите за първи път предприятия (Изменения на МСФО 1), издадени през юли 2009 г., бяха добавени параграфи 31A, Г8A, Г9A и Г21A, а параграф Г1, букви в), г) и л) беше изменен. Предприятието прилага тези изменения за годишните периоди, започващи на или след 1 януари 2010 година. По-ранното прилагане се разрешава. Ако предприятието прилага измененията за по-ранен период, то оповестява този факт.
               
            ОСВОБОЖДАВАНИЯ ОТ ИЗИСКВАНИЯТА НА ДРУГИ МСФО
      В приложение Г се изменят параграф Г1, букви в), г) и л) и заглавие. Добавят се параграфи Г8A, Г9A и Г21A.
      
                  Г1
               
               
                  Предприятието може да избере да използва едно или повече от следните освобождавания от изискванията:
                  
                              а)
                           
                           
                              …
                           
                        
                              в)
                           
                           
                              приета стойност (параграфи Г5 – Г8A);
                           
                        
                              г)
                           
                           
                              лизинг (параграфи Г9 и Г9А);
                           
                        
                              д)
                           
                           
                              …
                           
                        
                              л)
                           
                           
                              задължения по извеждане от употреба, включени в себестойността на имоти, машини и съоръжения (параграфи Г21 и Г21А);
                           
                        
                              м)
                           
                           
                              …
                           
                        
            
         Приета стойност
      
      
                  Г8А
               
               
                  Според някои национални счетоводни изисквания разходите за проучване и разработване на нефтени и газови участъци в етапа на разработване или производство се отчитат в разходни центрове, които включват всички участъци в широк географски район. Предприятие, което прилага за първи път МСФО и е водило счетоводство по предишни Общоприети счетоводни принципи, може да избере да оценява нефтените и газови активи на датата на преминаване към МСФО на следната основа:
                  
                              а)
                           
                           
                              активите по проучване и оценка – по стойността, определена съгласно използваните от предприятието Общоприети счетоводни принципи; както и
                           
                        
                              б)
                           
                           
                              активите в етапа на разработване или производство – по стойността, определена за отчитане в разходния център съгласно използваните от предприятието общи счетоводни принципи. Предприятието разпределя пропорционално тази сума сред основните активи на разходния център, използвайки резервните количества или резервните стойности към тази дата.
                           
                        На датата на преминаване към МСФО предприятието подлага активите по проучване и оценка и активите в етапа на разработване и производство, на тест за обезценка съгласно съответно МСФО 6 Проучване и оценка на минерални ресурси или МСС 36, като, ако е необходимо, намалява определената в съответствие с горепосочените букви а) или б) сума. За целите на настоящия параграф нефтените и газови активи са само използваните при проучването, оценката, разработването или производството на нефт и газ.
               
            
         Лизинг
      
      
                  Г9A
               
               
                  Ако предприятието, което прилага МСФО за първи път, при определянето на това дали дадено споразумение съдържа лизинг е достигнало до равнозначен резултат както при използване на предишните общи счетоводни принципи, така и при прилагането КРМСФО 4, но на друга дата от изискваната в КРМСФО 4, то няма нужда при преминаване към МСФО да преоценява тази определена стойност. За да се счита определянето на това дали дадено споразумение съдържа лизинг при използване на предишните общи счетоводни принципи за равнозначно, то трябва да води до същия резултат като този, до който води прилагането на МСС 17 Лизинг и КРМСФО 4.
               
            
         Задължения по извеждане от употреба, включени в себестойността на имоти, машини и съоръжения
      
      
                  Г21A
               
               
                  Вместо да прилага параграф Г21 или КРМСФО 1 предприятието, което използва изключението, предвидено в параграф Г8А, буква б) (нефтени и газови активи в етапа на разработване или производство, отчитани в разходни центрове, които включват всички участъци в широк географски район, съгласно предишните общи счетоводни принципи):
                  
                              а)
                           
                           
                              оценява задълженията за извеждане от експлоатация, възстановяване и сходните с тях задължения към датата на преминаване към МСФО съгласно МСС 37; както и
                           
                        
                              б)
                           
                           
                              признава направо в неразпределената печалба всяка разлика между тази сума и балансовата стойност на тези задължения към датата на преминаване към МСФО съгласно използваните от предприятието общи счетоводни принципи.